**Berzence község helyi építési szabályozásáról szóló 8/2004.(IV.6.) önkormányzati rendeletének módosításáról**

Berzence Község Önkormányzatának képviselő-testülete az épített környezet alakításáról és védelméről szóló 1997. évi LXXVIII. törvény 62. § (6) bekezdés 6. pontjában kapott felhatalmazás alapján, az Alaptörvény 32. Cikk (1) bekezdés a) pontjában, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában, és az épített környezet alakításáról és védelméről szóló 1997. évi LXXVIII. törvény 6. § (1) bekezdésében, 6/A. § (3) bekezdésében, 7. § (3) bekezdés c) pontjában, 13. § (1) bekezdésében meghatározott feladatkörében eljárva, a településfejlesztési koncepcióról, az integrált településfejlesztési stratégiáról és a településrendezési eszközökről, az integrált településfejlesztési stratégiáról és a településrendezési eszközökről, valamint az egyes településrendezési sajátos jogintézményekről szóló 314/2012. (XI. 8.) Korm. rendelet 42. §-ában biztosított véleményezési jogkörében eljáró államigazgatási szervek véleményének kikérésével, a partnerségi egyeztetést követően a következőket rendeli el:

**1. §**

A Berzence Község helyi építési szabályozásáról szóló 8/2004. (IV. 6.) önkormányzati rendelet 2. §-a helyébe a következő rendelkezés lép:

**„2. §**

(1) A település területén telekalakítás csak az adott övezetben illetve építési övezetben szereplő paraméterekkel lehetséges, kivéve a települési célokat szolgáló, és önálló telket igénylő, és közterületen el nem helyezhető műtárgyak és köztárgyak telkét.

(2) Az ingatlan-nyilvántartás szerint építési teleknek minősülő, az adott övezeti előírásoknál szűkebb paraméterekkel rendelkező, kialakult telken álló épület is szükség esetén felújítható, korszerűsíthető, és az övezeti előírások betartása mellett bővíthető.

(3) Kialakult telekállapotok esetén telekmegosztás csak az övezeti előírásokban szereplő legkisebb telekméretek biztosíthatósága esetén, telekösszevonás, illetve telek-bővítés azonban ennél kisebb telekméretek kialakulása esetén is megengedhető.

(4) Amennyiben kerékpárút létesítésére irányuló telekalakításra kizárólag a tervezett szabályozási vonal végrehajtása, közterület lejegyzése céljából kerül sor, úgy a visszamaradó építési telek, telek akkor is kialakítható, ha az építési övezet, övezet telekalakítási és beépítési előírásait nem elégíti ki.”

**2. §**

A Berzence Község helyi építési szabályozásáról szóló 8/2004. (IV. 6.) önkormányzati rendelet 1. melléklete helyébe az 1. melléklet lép.

**3. §**

Ez a rendelet 2022. december 29-én lép hatályba.

*1. melléklet a 14/2022. (XI. 29.) önkormányzati rendelethez*

„*1. melléklet a 8/2015. (VIII. 25.) önkormányzati rendelethez a 8/2004. (IV. 6.) önkormányzati rendelethez*

20221122144548318.pdf”

Végső előterjesztői indokolás

A rendelet módosítására a kerékpárút építése miatt van szükség.